फ्लोराइडयुक्त पानी पी रहे पीपल्दा के ग्रामीण
क्षेत्रके पीपल्दा ग्राम पंचायत मुख्यालय पर जलदाय विभाग की उदासीनता के चलते ग्रामीणों को पेयजल समस्या का सामना करना पड़ रहा है। ऐसे में ग्रामीणों को हैंडपंपों का फ्लोराइडयुक्त पानी पीना पड़ रहा है।
सरपंच इकलेश वर्मा, जुगराज वर्मा, पूर्व सरपंच मुरारीलाल मीणा ने बताया कि पंचायत मुख्यालय पीपल्दाकलां, पीपल्दा खुर्द में बस्तियों सरकारी स्कूलों में लगे हैंडपंपों में फ्लोराइडयुक्त पानी रहा है। ग्रामीणों ने इसकी शिकायत कई बार जलदाय विभाग के अधिकारियों से की, लेकिन समाधान नहीं हुआ। सरपंच वर्मा ने बताया कि हैंडपंपों में फ्लोराइडयुक्त पानी का ग्रामीण उपयोग कर रहे हैं। इससे ग्रामीणों को पेयजल समेत कपड़े धोने में भी परेशानी का सामना करना पड़ रहा है। वहीं इस पानी को पीने से बच्चों और बड़ों में पेट की बीमारियां फैलने का अंदेशा भी सता रहा है।
जलदाय विभाग जिला परिषद को लिखित में सूचना देने के बाद भी ग्रामीणों की पेयजल समस्या का समाधान नहीं हो रहा है। वहीं सरकारी स्कूलों में वर्तमान में अवकाश चल रहे हैं। जैसे ही अवकाश के बाद स्कूल खुलेंगे तो स्कूली बच्चों को पानी की समस्या का सामना करना पड़ेगा।
ग्रामीणों ने बताया कि अगर जलदाय विभाग की ओर से ग्रामीण जल योजना के तहत टंकी का निर्माण करवा दिया जाए तो ग्रामीणों को पेयजल समस्या से छुटकारा मिल सकता है।
awa_Deva hin_Deva hin_Deva hin_Deva hin_Deva